Tigh Sheáinín Tom a’Ráinne. 
 
Lonnú. 
1810 nó mar sin bhí cónaí ar Sheán a Ráinne  agus a chuid  deartharachaí  a bhfuil eolas fúthu - Beartla, Tom agus Pádraig sa teach seo, bhí clann iníon ann freisin. 1830 nó mar sin phós Séan a Rainne,  Máirín Ni Chonghaile  (Máirín a Choirnéil ) as Gleann Trasna. Ni raibh aon chlann orthu. 
Sna 1940adai rugadh Seáinín Tom a Ráinne  - phós sé Bríd Ní Chonghaile (Bidín Choilm Learraí) as an gCorra Bhuí i Leitir Mealláin. 
In 1952 rugadh Seán Ó Ráinne (John Reany) mac le Seáinín agus Bidín  
Ni raibh aon phósadh air. 
 
Seanchas. 
Thart ar 1820 ba é seo  an teach a raibh cónaí  ar Sheán a Ráinne ann, phós sé Máire Ní Chonghaile nó Máirín an Choirnéil mar a thugtaí orthu. Ba Gleann Trasna di ó dhúchas. Bhi baint ag a muintir le Inis Bearachain dé réir an eolais atá ar fáil. Ba as an teach seo a scaip na Ráinne go dtí áiteachaí eile ar nós an Ros i Leitir Calaidh.  Bean a raibh go leor seanphaidreachaí agus sean ráitis aici a bhí i Máire, bean freisin a bhi thar barr ag amhránaíocht.  Ní raibh aon chlann ar Shean ná ar Mháirín agus de réir mar a chuaigh siad in aois tháinig mac dearthára le Séan a Ráinne - Seáinín Tom a Ráinne isteach as an Ros í Leitir Calaidh le haire a thabhairt dhóibh. Phós Seáinín Tom a Ráinne, Bidín Choilm Learaí Ó Conghaile as an gCorra Bhuí í Leitir Mealláin agus ba sa teach seo a bhi cónaí orthu fhéin agus a mac John nó gur bhásaigh siad triúr.  Bidín a bhásaigh ar dtús agus í an óg sna 1980adaí. Bhí Seáinín Tom a Ráinne os cionn deich mbliana agus cheithre scóir nuair a bhásaigh seisean  agus ní raibh a mac John ach seacht mbliana agus leath chead nuair a bhásaigh seisean i 2009. Ní hé an teach a raibh cónaí ar na Ráinne ann atá ann anois mar déanadh suas an teach. Ní aon Ráinneach sa teach seo níos mó. 
 
